Aletté-Johanni blog: Die jaar van waarheid
JY LEES NOU Aletté-Johanni blog: Die jaar van waarheid
Dis die jaar wanneer die koring van die kaf geskei gaan word.
Heinz het vir Joe sy tuintjie gewys toe die volgende afspeel. Joe: "Hierdie is 'n lekker plek, dit klink baie rustig en stil, is dit stil?" Heinz maak sy mond oop om te sê hoe bly hy is dat dit so stil is, veral deur die dag wanneer hy meestal by die huis is toe daar êrens uit een van die huise 'n vrou is wat kliphard vir haar man/kêrel/minnaar/kind skree: "Praat die waarheid!"
En met daai woorde het sy bevestig dat dit toe nou wel nié so stil en rustig is nie, en die manne kon maar net lekker saam lag.
Hy is gewoonlik 'n man van min woorde. My huishulp het met die intrapslag vir my gesê: "Eish, Lian has gotten beeg...and you also gained a lot of weight!" Dus is daar geen tekort aan mense wat die waarheid in my lewe inspreek nie.